# B2C

### Из пројекта Википедија

B2C (business to consumer) представља трговачку делатност која продаје производе и услуге до крајњих потрошача посредством интернет технологија.

## [уреди] Пословни модели

Пословни модел је метод планирања вођења бизниса на начин који компанији доноси профит, указујући јој где ће се позиционирати у тржишном ланцу.

Данас разликујемо више модела мрежног пословања: B2B, B2C, B2B2C, C2C... - са одговарајућим формама истог модела ( заступање, трговина, оглашавање, претплата ).

B2C означава продају роба или услуга крајњим потрошачима посредством Интернета. Основна форма B2C економије су аутоматизоване онлајн продавнице. Предности су штедња времена, конкурентост, ниже цене роба, услуга и трансакција.

Облици електронског пословања неће се равномерно развијати. Стручњаци процењују да светски B2C, годину до две у свом развоју предњачи испред B2B пословања. Према једној студији Forrester Research [1], европска online B2C продаја ће се у наредних 5 година готово удвостручавати сваке године, и директно је повезана са експанзијом Интернет корисника, коришћењем еура као јединствене валуте, правним регулисањем пословања на Интернету, али и другим технолошким претпоставкама.

Пословни системи су створили новог нелојалног и изузетно добро информисаног купца. Просечан online купац је данас у супериорној позицији у односу на off-line популацију. Интернет је извор свих информација до којих он жели да дође.

Уобичајен процес који се одвија од идеје до извршења куповине подразумева [2]:

- Проналажење квалитетне робне марке ( овај део популације радије купује познате брендове у чији квалитет има поверења),
- Када се одлучи за одређени производ, креће у потрагу за најповољнијом ценом,
- Када се информише о распону цена ( у свету и локално), одлучује се за куповину ( у најповољнијој online или offline трговини)

Пословни системи се данас могу поделити у три групе, према online присуству на тржишту [3] :

- "цигла-и-малтер" (енг. brick-and-mortar) је метафора за системе који користе искључиво традиционалне методе продаје и дистрибуције и традиционалне комуникационе медије,
- "цигла-и-клик" (енг. brick-and-click) представљају пословне системе који класичне канале продаје и комуникације широко подупиру Интернет сервисима (набавке, продаја, комуникација),
- "dot-com" су пословни системи који комплетно пословање врше у виртуелном свету Интернета и е-трговине.

Особеност новог пословања је велика брзина промена, нестабилност и дисконтинуитети. Повећава се значај иновација, технологија и знања. Комуникација и пословне трансакције се измештају у ново флексибилно окружење. Уочавају се два основна модела пословања према доминантној online пословној комуникацији и online трансакцијама:

- B2B модел пословања који представља трансакције између два пословна система,
- B2C модел пословања који представља комуникацију пословног система са крајњим потрошачем.

Неки од начина да се унапреди процес B2C трговине су:

- Сајт који је лак за употребу,
- Поједностављивање процеса плаћања, као што је плаћање у једном кораку и лозинке које су лако заменљиве,
- Слање e-mail порука са специјалним понудама.

B2C сајтови су портали који повезују предузећа и потрошаче (Amazon, eBay, Yell, Classmates, Gap и сл. ). Већина ових фирми примарно постоји на Интернету ( електронске фирме ). Њихове канцеларије и складишта постоје због њихове потребе за успехом.

Носилац електронске трговине је Амазон. У почетку, целокупну њихову понуду чиниле су књиге, да би се временом њихова понуда проширила на разне категорије производа као што су музика, видео издања, техника, поклони и сл. Начини плаћања су разноврсни, али се најчешће користе кредитне картице. Обим трговине у 2004. години износиће око 40 милијарди долара.

Аукцијска компанија eBay је веома успешна, високо профитабилна фирма ангажована на Е-трговини. Она је домаћин најпопуларнијих аукција у свету и зарађује провизију од ових аукција. eBay има 50 милиона регистрованих корисника.

Број Wеб сајтова 2002. године је износио 12 000 000 у свету, док је у нашој земљи око 16 000. Од тога само је око 50% адреса било активно <ref| Извор и више информација на сајту: www.ббс.еду.yу/е_биз_рец/б/б1.хтм </ref>. На осталима се или појављује празна страница или је сајт у изради. Већина презентација су мале, дају само основне информације без интеракције и рађене су углавном само на српском (мањи број на српско-енглеском).

Генерално на развој електронског пословања код нас утичу следећи фактори:

- Eкономски,
- Технолошки,
- Социјални

Предузећа у Србији пролазе кроз прву фазу електронског пословања (на сајту се дају само основне информације о предузећу, могуће је наручити робу, али је углавном није могуће електронски платити), тако да праве електронске трговине и тржишта још увек нема.

Иако је највећи број Wеб презентација отпада на трговину, треба нагласити да највећа трговачка предузећа у Србији немају адекватне презентације (C-маркет, Пекабета, итд.). Изузетак је Maxi дисконт који има одличан сајт са могућношћу online куповине. Осим тога постоји још неколико веома добрих сајтова који се баве електронском трговином.

Главну препреку даљем развоју представља

- неразвијеност транспортне и телекомуникационе инфраструктуре,
- непостојећа култура коришћења пластичног новца,
- неразвијеност кабловских система и
- предоминантно коришћење модемског прикључивања,
- недовољна правна сигурност и
- сигурност брзог трансфера новца.

Добављено из "http://sr.wikipedia.org../../../b/2/c/B2C_0865.html"

Категорије страница: Интернет · Економија · Електронска економија

##### Views

- Чланак
- разговор
- Тренутна ревизија

##### Претрага